اولوسلارآراسی کرئدی درجه‌لندیرمه قورولوشو فیچ ریتینگز، قلوبال اقتصادا دایر ۲۰۲۲ ایلی بؤیومه گؤزلنتیسینی دۆشورورکن، تورکیه‌نین بؤیومه تخمینینی یوکسلتدی.
فیچ، قلوبال اقتصادی گؤرونومو راپورونون سپتامبر ساییسینی یاییملادی.
راپوردا، آوروپاداکی گاز بحرانینین، یوکسک تورم و کۆره‌سل پول سیاستینین سرتلشمه‌سینده‌کی کسکین سرعتله‌نمه‌نین اقتصادی گؤزلنتیلره آغیر ضربه ووردوغو قید ائدیلدی.
قلوبال اقتصادا دایر بؤیومه تخمینلرینین آشاغی سالیندیغی راپوردا، دونیا اقتصادینین بو ایل یۆزده ۲،۴، ۲۰۲۳.جو ایلده یۆزده ۱،۷، ۲۰۲۴.جو ایلده ایسه یۆزده ۲،۸ آرتاجاغینین گؤزلنیلدیگی بیلدیریلدی.
راپوردا، تورکیه اقتصادینین بو ایل یۆزده ۵،۲، ۲۰۲۳ و ۲۰۲۴.جو ایللرده ایسه یۆزده ۲،۹ بؤیومه‌سینین گؤزلنیلدیگی قید ائدیلدی.
فیچ، ژوئن آیی تخمیتلرینده تورکیه‌نین بو ایل یۆزده ۴،۵، ۲۰۲۳.جو ایلده یۆزد ۳، ۲۰۲۴.جو ایلده ایسه یۆزد ۲،۹ بؤیویه‌جگینی اؤن گؤرموشدو.
